Sagaen fortæller, at der midt på gulvet stod en søjle som et [[alter]], og der lå en ring på den. På den blev alle [[Ed (løfte)|eder]] aflagt, og præsten bar den på sin arm i forbindelse med alle lovforsamlinger. På søjlen stod der også en offerskål, der ved [[ofring]]er blev fyldt med [[blod]]et fra offerdyrene; det blev kaldt ''hlaut''. I skålen lå nogle særlige kviste, der blev brugt til at stænke blodet med. Teksten stammer fra 13. århundrede, hvor den [[nordisk religion|før-kristne religion]] næsten var uddød i Island. Beskrivelsen af et hedensk helligsted kan derfor være stærkt påvirket af den kristne tro.<ref>Graham-Campbell (red.) (1994) s. 114-115</ref> Men mange af de omtalte elementer, fx medbringelse af højsædestøtter og den jord, den havde stået i, støttes af andre kilder.<ref name=s289 />
Religion